title: Paul Feyerabend
text: Feyerabend dace tiaver da opa gu sanerotifa stujera zo golevplekur : osk abduaneyas ind gan sanefa kolibura co zo gogotud voxosk levaykaks is zolteks ke opa gan sanefa neda co zo gomostujed. Trakuyur da wideyik va intyon nelkot gozanied kotviele icde man uum gogorad ; sedme in rieta ke gorara gotisa ovopafa en tir ontinukevafa kiren batcoba levaykar da trakopik ik opik va ludeem stas va ayafa gorara grugotud. Neke dere rovorokled kire va abdimalyeks medikis va opa sodid ( watsa ke Divkiavara va ova undeks ~ Farewell to Reason ).